Ian Khama

Seretse Khama Ian Khama (* 27. február 1953 Chertsey, Spojené kráľovstvo) je botswanský politik, ktorý zastával od roku 2008 do roku 2018 úrad prezidenta republiky. Súčasne zastával tiež funkciu premiéra krajiny a predsedu Botswanskej demokratickej strany. Má vojenskú hodnosť generálporučíka.

Jeho otcom bol prvý prezident nezávislej Botswany Sir Seretse Khama, pochádzajúci z rodu náčelníkov kmeňa Mangwato, a matkou biela Angličanka Ruth Williamsová. Vyštudoval školu Waterford Kamhlaba v Svazijsku, patriacu do siete United World Colleges, potom absolvoval letecký výcvik na Kráľovskej vojenskej akadémii v Sandhurste. Bol dôstojníkom botswanskej armády do roku 1998, kedy ho prezident Festus Mogae menoval svojim viceprezidentom. V apríli 2008 nahradil Mogaeho na pozíciu hlavy štátu, ktorú potvrdil vo voľbách konaných v rokoch 2009 a 2014.

Bol kritizovaný za opatrenia proti opozícii a nezávislým médiám, ktoré posunuli tradične demokratickú Botswanu smerom k autoritatívnemu režimu, a za pohŕdavé výroky o menšine Krovákov.Ian Khama: An officer, a gentleman, a dictator? Mail & amp; Guardian, 24. 10. 2014

V roku 2018 ho po 10 rokoch vo funkcii nahradil doterajší viceprezident Mokgweetsi Masisi.Botswana 's Ian Khama to step down next year. The East African, 21. 3. 2017

V apríli 2022 bol Ian Khama predvolaný sudcom jeho krajiny. Bývalá hlava štátu je obvinená okrem iného aj z nelegálnej držby strelnej zbrane. Prípad siaha do roku 2016. spravodlivosť/ Africanews.

V decembri 2022 vydal Botswana zatykač na Iana Khamu, o ktorom sa predpokladá, že je v Južnej Afrike..

 Zaujímavosti 

 V roku 2007 vystupoval v televíznom programe Top Gear, natáčanom v panve Makgadikgadi.
 Nikdy nebol ženatý.The politics of bachelorhood. Daily Nation, 15. 3. 2012
 V roku 2013 bol pri návšteve zverinca napadnutý gepardom, vyviazol so škrabancami na tvári.Botswana 's president injured in cheetah' attack '. The Telegraph, 29. 4. 2013

 Referencie 

 Iné projekty 

 Zdroj 

Kategória:Botswanskí politici
Kategória:Botswanskí letci
Kategória:Absolventi Kráľovskej vojenskej akadémie v Sandhurste
Kategória:Prezidenti Botswany
Kategória:Osobnosti zo Surrey
Kategória:Predsedovia vlády Botswany